Diari Oficial de la Generalitat Valenciana


Sumari del DOGV 8175, del 22-11-2017 (2017/10346)

Informació pública de la modificació detallada del Pla general en el sector número 19 denominat La Marina d'Ifach.
------------------------------------------------------------------------------------------------------------------

### Dades del document

Número de DOGV
:   8175

Data del DOGV
:   22-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10247


Data del document
:   15-11-2017

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informació pública de la modificació detallada del Pla general en el sector número 19 denominat La Marina d'Ifach. [2017/10124]  
L'Ajuntament de Calp, en sessió de 8 de novembre de 2016, va acordar ordenar la tramitació del pla parcial de modificació de l'ordenació detallada del Pla general en el sector número 19, denominat La Marina d'Ifach.  
Després dels oportuns tràmits, el dia 2 de desembre de 2016 es va publicar edicte d'exposició pública en el Diari Oficial de la Generalitat Valenciana, el dia 16 de desembre en el periòdic El Mundo, així com al tauler d'edictes de l'Ajuntament i a la pàgina web municipal.  
Durant l'exposició pública van ser presentades al·legacions per María Rosa Devesa Perles; Agrupació d'Interés Urbanístic Pou Roig; Sara Cabrera Ferrero y Josefa Cabrera Molines i Antonio Cabrera Molines.  
El dia 14 de novembre de 2016 van ser sol·licitats, entre altres, els preceptius informes sectorials a Confederació Hidrogràfica del Xúquer i a la Unitat de Carreteres d'Alacant de la Demarcació a València.  
  
Després de diversos escrits de deficiències i les corresponents esmenes, s'ha emés el preceptiu informe favorable per:  
1. El comissari d'Aigües de la Confederació Hidrogràfica del Xúquer el dia 26 de setembre de 2017. Registrat d'entrada a l'Ajuntament el dia 5 d'octubre de 2017.  
2. L'enginyer en cap de l'Àrea de Conservació i Explotació d'Alacant el dia 29 de setembre de 2017. Registrat d'entrada a l'Ajuntament el dia 17 d'octubre de 2017.  
Ambdós informes al·ludien a qüestions tècniques de les competències atribuïdes a cada una de les Administracions Sectorials que han obligat a petites correccions en el document inicialment exposat al públic.  
Així les coses, pels serveis tècnics municipals s'ha procedit a configurar un document de refosa total on s'han recollit les indicacions tant de la Unitat de Carreteres, com de la Confederació, i alguna qüestió de les al·legacions formulades i que s'ha titulat «document de refosa octubre 2017». D'una altra banda, s'ha emés informe pels serveis jurídics municipals el dia 19 d'octubre de 2017 assenyalant la necessitat d'efectuar una nova exposició pública.  
  
Del contingut del document de refosa i de l'informe jurídic emés es desprén l'existència dels canvis que si bé segons assenyalen els tècnics no són substancials, en la mesura que respecten la pròpia essència de la modificació, no hi ha dubte que en virtut del principi de seguretat jurídica i publicitat, aquesta regidoria va dictar Resolució conforme a l'article 53 de la LOTUP, el dia 6 de novembre de 2017, per la qual resolia  
  
  
Primer. Procedir a sotmetre a informació pública mitjançant edicte publicat en el DOGV, en un periòdic, en la pàgina web municipal i al tauler d'edictes de l'Ajuntament, pel termini de 20 dies, el «document refós octubre 2017», de l'ordenació detallada del Pla general al sector número 19, denominat La Marina d'Ifach amb els següents documents:  
  
0. Correcció de deficiències després d'informes sectorials  
0.1. Refós octubre 2017  
0.2. Refós juliol 2017  
0.3. Refós març 2017  
1. Memòria informativa  
2. Memòria justificativa  
3. Estudi de viabilitat econòmica  
4. Memòria de sostenibilitat econòmica  
5. Normes urbanístiques  
6. Inventari d'edificacions existents  
7. Plànols  
Annexos  
I. Esmena de documentació requerida pel Ministeri de Foment:  
  
Febrer 2017:  
- Annex 1. Zones de protecció  
- Annex 2. Estudi de trànsit i capacitat  
- Annex 3. Estudi acústic  
- Annex 4. Estudi hidrològic, hidràulic i de drenatge  
Agost 2017:  
- Annex 2. Estudi de trànsit i capacitat. Juliol 2017  
€ Informe dels serveis tècnics municipals  
II. Esmena de documentació requerida per la Confederació Hidrogràfica del Xúquer:  
- Informe dels serveis tècnics municipals  
- Estudi d'inundabilitat  
  
Segon. Advertir expressament que els documents assenyalats estan disponibles a les oficines de l'Ajuntament, segona planta, Servei de Territori, així com a la pàgina web de l'Ajuntament.  
  
Tercer. Notificar la present resolució als interessats que van formular al·legacions.  
  
Quatre. Advertir que durant el termini assenyalat s'admetran, per al seu examen i consideració, noves al·legacions referides als canvis proposats; s'inadmetran les que reiteren arguments i redunden en aspectes prèviament informats.  
  
Cosa que es fa pública per a general coneixement.  
  
Calp, 15 de novembre de 2017.- El regidor: Manuel José Cabrera Fernández Pujol.